SMEแบงก์เตรียม2พันล.ปล่อยกู้เหยื่อน้ำท่วม
เอสเอ็มอีแบงก์ เร่งสำรวจลูกค้าที่ได้รับผลกระทบน้ำท่วมกว่า 50 จังหวัด ประกาศพร้อมเพิ่มวงเงินปล่อยกู้ได้มากกว่า 2,000 ล้าน
3 ต.ค. 2554

เอสเอ็มอีแบงก์ เร่งสำรวจลูกค้าที่ได้รับผลกระทบน้ำท่วมกว่า 50 จังหวัด ประกาศพร้อมเพิ่มวงเงินปล่อยกู้ได้มากกว่า 2,000 ล้าน   
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ขณะนี้ธนาคารอยู่ระหว่างการสำรวจระหว่างการสำรวจข้อมูลลูกค้าที่ได้รับผลกระทบจากน้ำท่วม ซึ่งขณะนี้พบว่าพื้นที่ที่ได้รับผลกระทบมีมากว่า 50 จังหวัดถือว่ามากกว่าครั้งก่อนๆ เบื้องต้นยังไม่ได้รับรายงานว่ามีลุกค้าเสียชีวิต หรือได้รับผลกระทบรุนแรง
ทั้งนี้คงต้องรอดูสถานการณ์ต่อไปก่อนเพราะยังมีมรสุมอีกหลายลูกที่กำลังจะเข้ามา เชื่อว่าจะมีผู้ที่ได้รับผลกระทบเพิ่มขึ้น  ซึ่งธนาคารได้เตรียมความพร้อมเรื่องวงเงินสินเชิ่อจำนวน 2,000 ล้านบาท ตามที่คณะรัฐมนตรี ( ครม. ) มีมติให้ธนาคารปล่อยกู้ช่วยเหลือผู้ประกอบการที่ได้รับผลกระทบจากน้ำท่วมวงเงิน 2,000 ล้านบาท และหากยังไม่ครอบคลุมความเสียหายก็พร้อมที่จะเพิ่มวงเงินปล่อยกู้ได้อีก
นายโสฬส กล่าวถึงเงื่นไขการปล่อยกู้ว่า ลูกค้าที่ได้รับผลกระทบจะต้องอยู่ในเขตที่ประกาศเป็นเขตภัยพิบัติ และต้องได้รับการรับรองจาก จังหวัด เทศบาล หรือหน่วยงานรัฐ ว่าเป็นผู้เสียหายที่แท้จริง สามารถยื่นเอกสารเพื่อขอสินเชื่อได้ตั้งแต่ 2 - 3 หมื่นบาท สูงสุดไม่เกิน 1 ล้านบาทต่อราย ขึ้นอยู่กับความเสียหาย และการซ่อมแซมรวมไปถึงสต๊อกสินค้าที่เสียหาย กำหนดระยะเวลา 6 ปี ปลอดเงินต้น 2 ปี ดอกเบี้ย 8 % ลูกค้าจ่ายจริง  6% ที่เหลือ 2 % รัฐบาลรับภาระให้